Diari Oficial de la Generalitat Valenciana


Sumari del DOGV 8311, del 06-06-2018 (2018/5254)

Informació pública de l'alçament de la suspensió cautelar de l'atorgament de llicències en l'àmbit del solar situat al carrer Russafa, números 11 i 13, amb motiu de la Resolució SM-1199, per la qual es declara la improcedència del procediment d'execució substitutiva en el solar esmentat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8311

Data del DOGV
:   06-06-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/5254


Data del document
:   22-05-2018

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de l'alçament de la suspensió cautelar de l'atorgament de llicències en l'àmbit del solar situat al carrer Russafa, números 11 i 13, amb motiu de la Resolució SM-1199, per la qual es declara la improcedència del procediment d'execució substitutiva en el solar esmentat. [2018/5254]  
Per Resolució SM-119, de data 6 de març de 2018, dictada pel tinent d'alcalde del Cicle Integral de l'Aigua, Gestió d'Obres d'Infraestructura, Manteniment d'Infraestructures, Planificació i Gestió Urbana, en virtut de delegació conferida per Resolució 186, de 26 de juliol de 2017, s'ha disposat el següent:  
Primera. Desestimar les al·legacions presentades per Margarita Soriano Lleó, en el període d'informació pública obert en l'expedient 03A01/2017/12 pels motius exposats en el fonament jurídic quart d'aquesta resolució.  
Segona. Acceptar el compromís assumit per Margarita Soriano Lleó d'iniciar immediatament el compliment del deure d'edificar en el solar situat al carrer Russafa, 11 i 13, sol·licitant la llicència d'obres d'edificació corresponent, acompanyada del projecte tècnic, en el termini improrrogable de tres mesos; així com de prestar garantia financera per un import mínim del 5% del cost total estimat de les obres, fent-ho constar en el Registre de la Propietat.  
La dita garantia respondrà no sols de la sol·licitud en termini de la llicència, sinó també del posterior compliment íntegre del deure d'edificar fins a l'obtenció del títol habilitant de la primera ocupació de l'edifici. En cas de no sol·licitar-se llicència en el termini màxim de tres mesos, pertocarà directament la declaració d'incompliment del deure d'edificar i la ratificació de la suspensió cautelar de l'atorgament de llicències inicialment aprovada, amb confiscació de la garantia presentada per la propietat.  
Tercera. Declarar la improcedència d'adoptar el procediment d'execució substitutiva sol·licitat per la Sociedad Impulsora de Solares Ociosos, SL, conseqüència de l'acceptació del compromís assumit en el punt anterior, que garanteix el compliment del deure d'edificar per part de la propietat del solar, convertint amb això en innecessari el procediment de substitució forçosa.  
Quarta. Alçar la suspensió cautelar de l'atorgament de llicències acordada per Acord de la Junta de Govern Local de 12 de maig de 2017, com a conseqüència de l'acceptació del compromís assumit per la propietat a què es fa referència en el punt segon d'aquesta part dispositiva.  
  
Cinquena. Requerir a Margarita Soriano Lleó perquè en el termini de 15 dies a comptar des de la notificació de la present resolució, preste garantia per import de 115.000 euros, equivalent al 5% del cost estimat de les obres, i acredite davant de l'Ajuntament de València l'obligació de fer constar la present resolució en el Registre de la Propietat per mitjà de la corresponent nota marginal.  
Sisena. Notificar aquesta resolució als interessats i comunicar-la als serveis de Llicències Urbanístiques d'Obres d'Edificació i Gestió Urbanística.  
  
València, 22 de maig de 2018.- El secretari: Manuel Latorre Hernández.